Üks mu lemmikkohti Tartu kesklinnas on kaubamaja 0. korruse pöörduks ehk pleksiklaasist reaalsusevorteks. See keerutab su ilusasti sätitud läikivate kaubanduspindade ja lifimuusika vahelt kärarikkale porisele tänavale. Või vastupidi. Või keerutab natuke ringi ja viskab välja samas kohas, kust peale  võttis. Oleneb. Reaalsusevorteks vahest ka jupsib veidi, eriti siis kui palju inimesi korraga peale ronib. Siis vorteks peatub hetkeks, et lõõtsutada sest ta ei jõua nii palju ja on pahane. Reisijad muutuvad ise ka siis korraks natuke pahaseks, mõni õpetab teisi, et kuidas reaalsusevorteksit kasutada tuleb ja siis sõidavad kõik edasi.    Täna oli muidu järjekordne ilus hommik - öösel sadanud lumi oli kinni jäänud puuokse tuulepoolsetele külgedele, seega kõik puud olid ühelt küljelt valged, teiselt  mustad ja muutsid aeglaselt värvi kui neist mööduda.    Ja kuus tooli EV riigikogus hakkavad kandma rohelistele rahvasaadikutele kuuluvaid tagumikke. Jälle tore :)    Ja sõber Pecike leidis Riiast palju vingema asja, kui Pronkssõdur. Nimelt Kuldsõduri! Lätlased kurat on sellega meile küll ära pannud: